b'\n_START_ARTICLE_\nDonald Trump\n_START_SECTION_\n\xc5\xbdivljenjepis\n_START_PARAGRAPH_\nDonald Trump se je rodil 14. junija 1946 v Queensu (New York) o\xc4\x8detu Fredu in mami Mary Anne MacLeod. Njegov ded Friderick Trump je kot iskalec bolj\xc5\xa1ega \xc5\xbeivljenja v ZDA pri\xc5\xa1el iz Nem\xc4\x8dije, zaradi birokratskih zapletov pa je moral v zdru\xc5\xbeenih dr\xc5\xbeavah ostati trajno. Donald se je na voja\xc5\xa1ki akademiji in kasneje diplomiral iz ekonomije. Leta 1971 je prevzel o\xc4\x8detovo nepremi\xc4\x8dninsko podjetje - TRUMP. _NEWLINE_Sodeloval je v resni\xc4\x8dnostnih \xc5\xa1ovih - najbolj znan je resni\xc4\x8dnostni \xc5\xa1ov Pripravnik. Revija Forbes ga je leta 2016 uvrstila na 324.mesto med najbogatej\xc5\xa1imi ljudmi na svetu in na 156. mesto na lestvici najbogatej\xc5\xa1ih Ameri\xc4\x8danov s skupnim premo\xc5\xbeenjem od 4,5 milijarde evrov._NEWLINE_Trump je bil poro\xc4\x8den trikrat. V prvem zakonu z Ivano Trump so se mu rodili trije otroci, Donald Jr., Eric in Ivanka. Po lo\xc4\x8ditvi od Ivane se je poro\xc4\x8dil z Marlo Maples, s katero ima h\xc4\x8derko Tiffany. Od leta 2005 je poro\xc4\x8den z Melanio Trump, s katero imata sina Barrona, ki govori tudi slovensko.\n_START_SECTION_\nPoliti\xc4\x8dna kariera\n_START_PARAGRAPH_\nV politiki se je prvi\xc4\x8d preskusil leta 2000, ko je organiziral poskusno kampanjo za izvolitev za predsednika Zdru\xc5\xbeenih dr\xc5\xbeav Amerike na predsedni\xc5\xa1kih volitvah 2000. Takrat \xc5\xa1e kot predstavnik Reformne stranke Zdru\xc5\xbeenih dr\xc5\xbeav Amerike.\n_START_SECTION_\nPredsedni\xc5\xa1ke volitve 2016\n_START_PARAGRAPH_\nOd 16. julija 2015 je bil vodilni kandidat Republikanske stranke na ameri\xc5\xa1kih predsedni\xc5\xa1kih volitvah 2016. 19. julija 2016 je na konvenciji republikanske stranke prejel uradno nominacijo stranke skupaj s podpredsedni\xc5\xa1kim kandidatom Mikom Pencom. Pod geslom "Make America Great Again!" (Naredimo Ameriko spet veliko!) je zagovarjal predvsem kon\xc4\x8danje izkori\xc5\xa1\xc4\x8danja Zdru\xc5\xbeenih dr\xc5\xbeav Amerike s strani ostalega sveta, gradnjo zidu na meji z Mehiko, ki naj bi ga slednja tudi pla\xc4\x8dala. Iz Mehike naj bi po njegovih besedah prihajali kriminalci, posiljevalci in preprodajalci mamil. _NEWLINE_Njegova kampanja, ki je \xc5\xbeelela pritegniti predvsem razo\xc4\x8darane demokratske volivce, je bila dele\xc5\xbena mnogih kritik o ksenofobiji in seksizmu. Slednje je spro\xc5\xbeilo ve\xc4\x8d pri\xc4\x8danj \xc5\xbeensk, katerim bi naj Trump pla\xc4\x8dal za mol\xc4\x8de\xc4\x8dnost ter posnetek, v katerem Trump novinarju v avtobusu pripoveduje, kako lahko osvoji \xc5\xbeensko zaradi svojega vpliva. Skoti kampanjo je Trump ve\xc4\x8dkrat okrcal tudi medije in t.i. "fake news" (la\xc5\xbene novice), ki so o njem, njegovem \xc5\xbeivljenju in dru\xc5\xbeinskih \xc4\x8dlanih namerno poro\xc4\x8dali la\xc5\xbeno in negativisti\xc4\x8dno._NEWLINE_Javnomnenjske ankete so nekoliko ve\xc4\x8d mo\xc5\xbenosti za zmago namenile demokratski kandidatki Hillary Clinton, katere podpredsedni\xc5\xa1ki kandidat je bil Tim Caine. _NEWLINE_9. novembra 2016 je bil Donald Trump izvoljen za 45. predsednika Zdru\xc5\xbeenih dr\xc5\xbeav Amerike. \xc4\x8ceprav Hillary Clinton dobila skoraj 3 milijone ve\xc4\x8d glasov volivcev kot Trump, je ta prejel ve\xc4\x8d elektorskih glasov (304 od 538 glasov), ki so ga ustoli\xc4\x8dili na mesto predsednika. Zmago si je priboril v ve\xc4\x8dini ameri\xc5\xa1kih zveznih dr\xc5\xbeav in sicer na Aljaski, v Kentuckiju, Indiani, Zahodni Virginiji, Oklahomi, Misisipiju, v Ju\xc5\xbeni in Severni Karolini, Alabami, Kansasu, Wyomingu, Ju\xc5\xbeni Dakoti, Severni Dakoti, tradicionalno republikanskemu Teksasu; v Arkansasu, Arizoni, Louisiani, Nebraski, Ohiou, Misuriju, v Montani, na Floridi, Idahu, v Utahu, Iowai, Georgiji, Pensilvaniji, Tennesseeiu in Wisconsinu. Po zmagi je v javnem nagovoru dejal: "obljubljam, da bom predsednik vsem Ameri\xc4\x8danom" . Kmalu po zmagi mu je \xc4\x8destital tudi takratni predsednik Barack Obama ter ga pred inavguracijo povabil na pogovor v Belo hi\xc5\xa1o. _NEWLINE_Inavguracija je potekala 20. januarja 2017 v Washingtonu.\n_START_SECTION_\nPredsedni\xc5\xa1ke volitve 2020\n_START_PARAGRAPH_\nVes prvi mandat je namigoval na tudi poovno kandidaturo in izvolitev, uradno pa je kampanjo napovedal in za\xc4\x8del 18. junija 2019 v Orlandu. V novi kampanji je obdr\xc5\xbeal slogan "Make America Great Again" ("Naredimo Ameriko spet veliko") ter podpredsedni\xc5\xa1kega kandidata Mikea Pencea.'